CELEX: 32015D0130
Language: et
Date: 2015-01-26 00:00:00
Title: Komisjoni rakendusotsus (EL) 2015/130, 26. jaanuar 2015 , millega antakse Hiinas asuvatele laboritele luba teha seroloogilisi uuringuid marutaudivastaste vaktsiinide tõhususe kontrollimiseks (teatavaks tehtud numbri C(2015) 279 all)  EMPs kohaldatav tekst

28.1.2015   
            
            
               ET
            
            
               Euroopa Liidu Teataja
            
            
               L 21/20
            
         KOMISJONI RAKENDUSOTSUS (EL) 2015/130,
   26. jaanuar 2015,
   millega antakse Hiinas asuvatele laboritele luba teha seroloogilisi uuringuid marutaudivastaste vaktsiinide tõhususe kontrollimiseks
   
      
         (teatavaks tehtud numbri C(2015) 279 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste uuringute standardiseerimiseks vajalike kriteeriumide kehtestamise eest, (1) eriti selle artikli 3 lõiget 2,
   ning arvestades järgmist:
   
               (1)
            
            
               Otsusega 2000/258/EÜ on Prantsusmaal Nancys asuv Prantsuse toidu sanitaarohutuse amet Agence française de sécurité sanitaire des aliments (edaspidi „AFSSA”), mis on alates 1. juulist 2010 ühendatud toidu, keskkonna ja töö sanitaarohutuse riikliku ametiga Agence nationale de sécurité sanitaire de l'alimentation, de l'environnement et du travail (edaspidi „ANSES”), määratud eriinstituudiks, mis vastutab marutaudivastaste vaktsiinide tõhusust kontrollivate seroloogiliste uuringute standardiseerimiseks vajalike kriteeriumide kehtestamise eest.
            
         
               (2)
            
            
               Kõnealuses otsuses on sätestatud, et ANSES dokumenteerib selliste kolmandate riikide laborite hindamise tulemused, kes on esitanud taotluse teha seroloogilisi uuringuid marutaudivastaste vaktsiinide tõhususe kontrollimiseks.
            
         
               (3)
            
            
               Hiina pädev asutus on esitanud taotluse Changchunis asuva instituudi Changchun Veterinary Research Institute labori Diagnostic Laboratory for Rabies and Wildlife Associated Zoonoses (edaspidi „DLR”) ja Changchunis asuva instituudi Military Veterinary Research Institute labori Laboratory of Epidemiology heakskiitmiseks ning taotlust toetab kõnealuseid laboreid käsitlev positiivne hinnanguaruanne, mille ANSES avaldas 15. septembril 2014.
            
         
               (4)
            
            
               Seepärast tuleks anda kõnealustele laboritele luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel.
            
         
               (5)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt otsuse 2000/258/EÜ artikli 3 lõikele 2 antakse järgmistele laboritele luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel:
   
               a)
            
            
               
                           Diagnostic Laboratory for Rabies and Wildlife Associated Zoonoses (DLR)
                        
                     
                           Changchun Veterinary Research Institute (CVRI)
                        
                     
                           Chinese Academy of Agricultural Sciences (CAAS)
                        
                     
                           666 Liuying West Rd,
                        
                     
                           Jingyue Economic Development Zone,
                        
                     
                           Changchun 130122
                        
                     
                           Hiina
                        
                     
         
               b)
            
            
               
                           Laboratory of Epidemiology
                        
                     
                           Military Veterinary Research Institute,
                        
                     
                           Academy of Military Medical Sciences
                        
                     
                           666 Liuying West Rd, Jingyue Economic Development District
                        
                     
                           Changchun 130122
                        
                     
                           Hiina
                        
                     
         Artikkel 2
   Käesolevat otsust kohaldatakse alates 1. veebruarist 2015.
   Artikkel 3
   Käesolev otsus on adresseeritud liikmesriikidele.
   
      Brüssel, 26. jaanuar 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 79, 30.3.2000, lk 40.